Nyeste Skilderie af Kiøbenhavn, 1820-03-28
Jndenlandske Efterretninger. Ved Licitationen den 22de d. M. i det Kgl. Rentekammer, over Kornvarer til Kongl. Tjeneste, ere følgende Priser indstillede til nærmere Approbation: a) til Søe-Etatens Brug i Kjøbenhavn 4726 Tdr. Rug a 17 Rbmk. 14 s. til 19 Rbmk. 12 s.; 684 Tdr. toradet Byg til Gryn a 3 1/2 Rbdlr.; 245 Tdr. hvide Ærter a 3 Rbdlr. 66 s.; b) til Land-Etatens Brødbagning, 1500 Tdr. Rug a 3 Rbdlr. 46 til 70 s.; c) til det Kongl. Korntørrings- og Oplags-Magazin i Kjøbenhavn, 4000 Tdr. Rug a 3 Rbdlr. 46 til 56 s.; d) til anden Kongl. Tjeneste, 602 Tdr. Havre a 2 Rbdlr. 44 s., alt i rede Sølv. Det har adskillige Gange været omtalt heri Skilderiet, at den vigtigste Hindring for Danmarks Kornhandel er Mangel paa behørig Tørring, hvorved Sædevarerne paa Overfarten, især til Holland og Engelland, saa meget ere udsatte for Bedærvelse. Af yderste Vigtighed er derfor denne Gjenstand for hele Statssamfundet, hvis Vel, nu, da anden Handel og Fragtfart saa meget er standset, fortrinligen beroer paa en saavidt som mueligt dreven Kornudførsel. Skal vort Pengevæsen faae Stadighed, skal Landmanden kunde yde sine Skatter, saa maa Hovedkilden til Landets Velstand og til at skaffe Sølv ind i Landet, være befriet for enhver standsende og forplumrende Hindring. Først naar vore Kornvarer kunne i Handelen fuldkomment sættes ved Siden af Østersøens, vil Danmarks Frugtbarhed blive Veien til Velstand og Lykke. Uagtet der nu vel gives enkelte Korntørringsindretninger i Landet, og i Særdeleshed den store Kgl. i Kjøbenhavn, saa ere saadanne Indretninger dog nødvendige paa mange Steder, naar det tilsigtede Maal. skal opnaaes, og dernæst er det ogsaa vigtigt, nærmere at undersøge, hvorledes en Korntørringsmaskine bedst og beqvemmest indrettes. Den udødelige Gerner havde vel forskaffet den Kgl. Korntørringsindretning en veludtænkt Bygning, men deels ere adskillige af hans Forsøg ikke blevne bevarede i Optegnelser, og derfor gaaede i Forglemmelse, deels have adskillige af Jndretninger nes Dele ved paafølgende Udbedringer faaet en anden Skikkelse, end han havde givet dem. Hs. Excell. Geheime-Statsminister Grev v. Reventlau har henvendt sin særdeles Opmærksomhed paa denne almeenvigtige Gienstand. Ved de af ham anstillede Forsøg er det befundet, at man sædvanligen lægger Kornet for tykt i Korntørringsind retningerne. Kornet uddunstede i en Casse, hvor det laae 4 1/2 Tommer høit, i en given Tid ikke mere end i en anden, hvor det kun laae 2 Tommer høit. Det første havde tabt meget af sit Spirekraft, det sidste kun lidet. Man maa altsaa lægge Kornet mindre høit paa de til Korntørringen brugelige Flager end hidtil, og kan derimod oftere slaae frisk Korn derpaa. Hs. Exc har i Tørreindretningen foruden Thermometret ogsaa en Vægtskaal, som han igjennem et til den Ende anbragt Vindue kan see, og hvorpaa det staaer en Casse med Korn, saaledes, at man paa Vægtskaalen kan see, om Kornet har tabt den Vægt af Fugtighed, som det maa tabe, naar det skal kunne ansees for tilstrækkelig tørt. Hs. Exc. har foresat sig at fortsætte sine Forsøg, iblandt andet med at kunne bestemme, hvorvidt Tørringen maa gaae, naar den ikke skal skille Kornet ved mere Fugtighed end nødvendigt er, og overSpirekraften i Korn, der har undergaaet forskjellige Graders Tørring.